Document ID: 32006R1682

32006R1682
L 314/16
JURNALUL OFÍCIAL AL UNIUNII EUROPENE
REGULAMENTUL (CE) NR. 1682/2006 AL COMISIEI
din 14 noiembrie 2006
de stabilire a coeficienților aplicabili cerealelor exportate sub formă de whisky scoțian pentru perioada 2006/2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1),
având în vedere Regulamentul (CEE) nr. 2825/93 al Comisiei din 15 octombrie 1993 de punere în aplicare a Regulamentului (CEE) nr. 1766/92 al Consiliului de stabilire a acordării restituirilor adaptate pentru cerealele exportate sub forma anumitor băuturi spirtoase (2), în special articolul 5,
întrucât:
(1)
Articolul 4 alineatul (1) din Regulamentul (CEE) nr. 2825/93 prevede că acele cantități de cereale pentru care se acordă restituire sunt cantitățile de cereale puse sub control și distilate, afectate de un coeficient stabilit anual pentru fiecare stat membru în cauză. Acest coeficient exprimă raportul existent între cantitățile totale exportate și cantitățile totale comercializate din băutura spirtoasă în cauză pe baza tendinței constatate în evoluția acestor cantități în anii ce corespund perioadei medii de îmbătrânire a acestei băuturi spirtoase.
(2)
Pe baza informațiilor furnizate de Regatul Unit și cu privire la perioada 1 ianuarie-31 decembrie 2005, această perioadă medie de învechire în 2005 era de opt ani pentru whisky-ul scoțian.
(3)
Prin urmare, ar trebui să se stabilească coeficienții pentru perioada 1 octombrie 2006-30 septembrie 2007.
(4)
Articolul 10 din Protocolul 3 la Acordul SEE exclude acordarea restituirilor la exportul în Liechtenstein, Islanda și Norvegia. De asemenea, Comunitatea a încheiat acorduri cu anumite țări terțe care elimină restituirile la export. Prin urmare, în conformitate cu articolul 7 alineatul (2) din Regulamentul (CEE) nr. 2825/93, acest lucru ar trebui luat în considerare la calculul coeficienților pentru perioada 2006/2007,
ADOPTĂ PREZENTUL REGULAMENT:
Articolul 1
Pentru perioada 1 octombrie 2006-30 septembrie 2007, coeficienții menționați la articolul 4 din Regulamentul (CEE) nr. 2825/93, aplicabili cerealelor utilizate în Regatul Unit pentru fabricarea whisky-ului scoțian, sunt stabiliți de anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 octombrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 noiembrie 2006.

Labels: 3
17
19
18